తెలంగాణలో మహిళా తహసీల్దార్ దారుణహత్య WATCH LIVE TV
పృథ్వీ షా ఆట తీరుకు కివీస్ బౌలర్ ఫిదా
భారత క్రికెట్లో నయా సంచలనం పృథ్వీ షా తన ఆటతీరుతో కివీస్ బౌలర్ ట్రెంట్ బౌల్ట్‌ను ఆకట్టుకున్నాడు. మంగళవారం బోర్డు ప్రెసిడెంట్ ఎలెవన్ తరఫున బరిలో దిగిన షా..
TNN | Updated:
Oct 18, 2017, 03:15PM IST
భారత క్రికెట్లో నయా సంచలనం పృథ్వీ షా తన ఆటతీరుతో కివీస్ బౌలర్ ట్రెంట్ బౌల్ట్&zwnj;ను ఆకట్టుకున్నాడు. మంగళవారం బోర్డు ప్రెసిడెంట్ ఎలెవన్ తరఫున బరిలో దిగిన షా.. న్యూజిలాండ్&zwnj;తో జరిగిన ప్రాక్టీస్ మ్యాచ్&zwnj;లో 66 పరుగులు చేశాడు. ఈ మ్యాచ్&zwnj;లో 17 ఏళ్ల పృథ్వీ షా ఆట తీరును చూసి బౌల్ట్ ముచ్చట పడ్డాడు. &lsquo;షాకు 17 ఏళ్లంటే నమ్మలేకపోయాను. అతడెంతో చక్కగా ఆడాడు. ఆరంభంలో బంతి బాగా స్వింగ్ అయ్యింది. కానీ అతడు ఏ మాత్రం ఇబ్బంది పడలేదు. అంతా బాగుంటే.. క్రికెటర్&zwnj;గా అతడికి తప్పకుండా చక్కటి భవిష్యత్తు ఉంటుంది. తొలిసారి అతడి ఆటను చూడగానే ఎంతో ఇంప్రెస్ అయిపోయా &rsquo; అని బౌల్ట్ ప్రశంసలు గుప్పించాడు.
ముంబైలోని బ్రబౌర్న్ స్టేడియంలో కివీస్&zwnj;తో జరిగిన తొలి ప్రాక్టీస్ మ్యాచ్&zwnj;లో ఓపెనర్&zwnj;గా బరిలోకి దిగిన పృథ్వీ షా 80 బంతులు ఎదుర్కొని 66 రన్స్ చేశాడు. ఈ క్రమంలో 9 ఫోర్లు, ఒక సిక్సర్&zwnj; బాదాడు. మరో ఓపెనర్ కేఎల్ రాహుల్ (68), కరుణ్ నాయర్ (78) కూడా రాణించడంతో బోర్డ్ ఎలెవన్ జట్టు నిర్ణీత 50 ఓవర్లలో 9 వికెట్ల నష్టానికి 295 పరుగులు చేసింది. బదులుగా న్యూజిలాండ్ జట్టు 265 పరుగులకే ఆలౌట్ అయ్యింది. దీంతో తొలి ప్రాక్టీస్ మ్యాచ్&zwnj;లో బోర్డ్ ఎలెవన్ జట్టు 30 పరుగుల తేడాతో విజయం సాధించింది. ఇరు జట్ల మధ్య రెండో ప్రాక్టీస్ మ్యాచ్ గురువారం జరగనుంది. అక్టోబర్ 22న భారత్, కివీస్ జట్ల మధ్య తొలి వన్డే జరగనుంది.